KINNITATUD

RMK riigihangete osakonna juhataja

käskkirjaga nr 1-47.2871/1

## Hanke nimetus ja viitenumber

* 1. Hanke nimetus: **Lõkkealuste ja pakukirveste ostmine**
  2. Riigihanke viitenumber: 266548
  3. Klassifikatsioon: 39300000-5 Mitmesugused seadmed
  4. Hankemenetluse liik: Hankija korraldab hankemenetlust RHS § 50 p 4 alusel, kuna ostetakse asju kinnipidamisasutuse tootmisüksusi haldavalt riigi äriühingult AS-lt Eesti Vanglatööstus.

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peab pakkuja avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija otsused pakkujale eRHR süsteemi kaudu, mille lisamise kohta saadab eRHR-i süsteem automaatteavituse.

### pakkumuse esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> pakkujale läbirääkimiste pidamise ettepanekus toodud ajaks.

### pakkumuse avamine

Pakkumus avatakse hankija poolt eRHR-i keskkonnas hanke läbirääkimiste pidamise ettepanekus toodud aja saabumise järel.

## Hanke tehniline kirjeldus

* 1. Hanke raames soovib RMK külastuskorraldusosakond osta uusi metallist lõkkealuseid, grillreste ja pakukirveid lõkkekohtadesse ja telkimisaladele.
  2. Hankija soovib sõlmida raamlepingu, mille kehtivusajal esitab hankija kinnipidamisasutuse tootmisüksusi haldavale riigi äriühingule AS-le Eesti Vanglatööstus toodete tellimusi. Toodete tarnimine toimub vastavalt hankija poolt esitatud tellimus(t)e alusel. Tellimuse täitmise aeg on 3 nädalat alates tellimuse esitamisest.
  3. Raamleping sõlmitakse tähtajaga 24 kuud alates raamlepingu sõlmimisest või kuni maksimaalse võimaliku maksumuse täitumiseni, olenevalt sellest, kumb tingimus saabub varem. Raamlepingu maksimaalne võimalik kogumaksumus on 139 000 eurot (käibemaksuta).
  4. Kattega lõkkekohad ja nende komponendid valmistatakse Kaguhaldus OÜ töö nr 791-1117 tööjoonised EK-7-06 ja EK-7-30 ning AS Eesti Vanglatööstuse poolt koostatud joonised 3-6 alusel:
     1. Kattega lõkkealused – tööjoonis EK-7-06 (joonis 1);
     2. Kattega lõkkealused (maapealne, ilma söepannita) – joonis 2;
     3. RMK väike katteta lõkkease – joonis 3;
     4. RMK väike kattega lõkkealus tõstetud – joonis 4;
     5. RMK moderniseeritud kattega lõkkealus – joonis 5;
     6. RMK pakukirves – joonis 6;
     7. Grillrestid – tööjoonis EK-7-30 (joonis 7).
  5. Pakutav hind peab sisaldama tellitavate asjade/kaupade valmistamist ja selleks kuluvaid materjale.
  6. Kõik metallpinnad tuleb katta kahekordse kuumakindla musta värviga.
  7. Pakkuja arvestab iseseisvalt välja materjalide mahud vastavalt eespool antud tehnilisele kirjeldusele ja lisas olevatele joonistele.
  8. Töö teostaja peab kinni pidama hanke tehnilisest kirjeldusest ja ajagraafikust ning teavitama hankijat kui ajagraafikut ja tööplaani täitmist ei suudeta järgida.
  9. Kauba üleandmine hankijale toimub pakkuja juures.
  10. Hange ei ole jaotatud osadeks kuna see ei ole hanke esemest tulenevalt otstarbekas ega ka majanduslikult põhjendatud.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.

## Läbirääkimised

* 1. Läbirääkimisi peetakse pakkujaga hankija äranägemisel eraldi peale pakkumuse avamist ning pakkumuse esitanud isiku hankemenetlusest kõrvaldamise aluste puudumise kontrollimist.
  2. Läbirääkimisi peetakse kõikide raamlepingu tingimuste üle, sh pakkumuse hinna üle.
  3. Läbirääkimisi peetakse esimesel võimalusel, kuid eeldatavalt juulis 2023.
  4. Hankija võib loobuda läbirääkimiste pidamisest kui esitatud pakkumus on hankija hinnangul hankijale sobiv.
  5. Läbirääkimisi peetakse läbi eRHR-i, kui hankija ei otsusta pidada läbirääkimisi teisiti (kirjalikult, koosolekutel vms).

## Hankija sätestatud tingimused raamlepingu sõlmimisel

* 1. Hanke läbiviimise tulemusena sõlmitakse edukaks tunnistatud pakkujaga raamleping kehtivusajaga 24 kuud.

## Märkus selle kohta, millisel juhul Hankija jätab endale võimaluse pakkumuse tagasi lükata

Hankija jätab endale võimaluse pakkumuse tagasi lükata, kui:

* 1. pakkumuse maksumus ületab hankelepingu eeldatavat maksumust või kui see on hankija jaoks muul moel ebamõistlikult kallis.
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Joonised
  2. Lisa 2 – Raamlepingu vorm